open-index/open-wikipedia-markdown huggingface dataset:
Herne Bay, Kent

**Herne Bay**  je morsko ljetovalište od 39,908 stanovnika na jugoistoku Engleske.

## Geografija

Herne Bay leži u Grofoviji Kent, na južnoj obali estuarija rijeke Temze,  udaljen oko 11 km sjeverno od svog administrativnog centra Canterburya.

## Historija

Najstarije naselje u tom kraju - Herne, prvi put je dokumentirano 1100. pod imenom - Hyrnan. 
 
Herne Bay je naglo izrastao nakon što je do njega izgrađena željeznica - 1833.

Pet kilometara istočno od grada leži selo - *Reculver*, mjesto u kom se za rimskih vremena nalazio kastrum **Regulbium**. Tu se nalaze i dva tornja koje zovu *Sestre*, ostatci crkve koja se urušila 1806., danas služe kao orjentir mornarima.

## Pobratimski gradovi

*, Wimereux, Francuska
*, Waltrop, Njemačka

## Reference

## Vanjske veze

* Herne Bay
Sheppey (otok)

**Sheppey** (engleski: *Isle of Sheppey*) je otok na ušću rijeke Temze na jugoistoku Engleske, udaljen sedamdesetak km istočno od Londona.

## Karakteristike

Sheppey leži u Grofoviji Kent a administrativno podpada pod distrikt Swale.

Obuhvaća 91 km² izuzetno plodne ravnice po kojoj se uzgaja žito, povrće i ovce. Iako je fizički odvojen od kopna samo uskim kanalima, do njega se može doći samo jednim kombiniranim cestovno i željezničkim mostom - Kingsferry.

Lučki dokovi postoje u Sheernessu  i Queenboroughu, u kom je tokom 17. vijeka djelovalo i  brodogradilište. 
Naselja Leysdown i Minster od kraja  20. vijeka izrastaju u ljetovališta.

## Reference

## Vanjske veze

* ''The Sheppey Website''
Zjerkalo

***Ogledalo*** () je sovjetski igrani film snimljen 1975. godine u režiji Andreja Tarkovskog, poznat kao jedno od najhvaljenijih ostvarenja njegove filmografije.

Po žanru je drama sa snažnim autobiografskim elementima. Narator i nominalni protagonist (kome glas daje Inokentij Smoktunovski) je Aleksej, muškarac u 40-tim godinama koji se nalazi na samrtnoj postelji te se prisjeća različitih dijelova svog života, a koji se isprepliću s raznim traumatičnim epizodama iz historije od španskog građanskog rata 1930-ih do kinesko-sovjetskog graničnog sukoba 1969. godine. Radnja nema linearni tok, nego se prebacuje iz perioda u period, a u njima najvažniju ulogu igra lik Aleksejeve majke Natalije (čiji lik tumači Margarita Terehova, koja također tumači lik Aleksejeve supruge. U filmu također izuzetnu ulogu igra Bachova muzika, kao i kadriranje zimskih prizora inspirirano slikama Pietera Breughela Starijeg

*Ogledalo* je Tarkovski mislio snimati još po završetku *[[Andrej Rubljov (film)|Andreja Rubljova]]* krajem 1960-ih, ali je u međuvremenu došao u nemilost sovjetskih vlasti, te je prije toga bio prisiljen snimiti *[[Solaris (film, 1972)|Solaris]]*. Sredstva za filmm su mu odobrena tek kada je na čelu Državnog komiteta za kinematografiju 1972. godine došao Filip Jermaš, jedan od partijskih činovnika koji se zalagao za labavljenje cenzure. Iako je film 1975. prikazan na svečanoj premijeri u Moskvi, kojoj su prisustvovali brojni uglednici, poslije nje gotovo uopće nije bio distribuiran u kino-dvoranama izvan Moskve. U inozemstvu je, međutim, oduševio kritičare te stekao reputaciju koja se održala do današnjih dana. Austrijski sineast Michael Haneke ga je proglasio svojim najdražim filmom, a 2012. godine je ušao u izbor najboljih filmova svih vremena u prestižnoj anketi časopisa *[[Sight & Sound]]*.

## Uloge
* Margarita Terehova ... mlada Marija/Natalija
* Filip Jankovski ... Aleksej kao dijete
* Ignjat Danilcev ... Aleksej kao adolescent/Ignjat
* Larisa Tarkovskaja ... Nadežda
* Ala Demidova ... Liza, Marijina prijateljica u štampariji
* Anatolij Solonjicin ... forenzičar i prolaznik
* Tamara Ogorodnikova ... Čudna žena na stolu za čaj
* Oleg Yankovski ... Aleksejev otac
* Marija Višnjakova ... ostarjela Marija
* Inokentij Smoktunovski ... odrasli Aleksej (samo glas)
* Arsenij Tarkovski ... Narator/Pjesnik (samo glas)

## Reference

## Vanjske veze
* 
* 
* ''The Mirror''  at official Mosfilm site with English subtitles
* Pjesme Arsenija Tarkovskog recitirane u filmu  
* Voted #16 on The Arts and Faith Top 100 Films (2010)
Swale (distrikt)

**Swale** je distrikt i borough od 142,417 stanovnika na jugoistoku Engleske u Grofoviji Kent.

Administrativni centar distrikta je grad Sittingbourne.

## Geografija

Swale leži na sjeveroistoku Kenta u regiji Jugoistočna Engleska duž obala estuarija Temze.

## Historija

Distrikt Swale je formiran  1. aprila 1974. nakon administrativne reforme zemlje, ujedinjenjem dotadašnjih borougha; Faversham i Queenborough-in-Sheppey sa distriktima Sittingbourne and Milton i Swale.
## Reference

## Vanjske veze

* Swale Borough Council
Berberski makaki

**Berberski makaki** ili **Gibraltarski majmun** (lat. *Macaca sylvanus*) je sisavac iz reda primata iz porodice Cercopithecidae. Vrsta nastanjuje obronke planine Atlas u Alžiru i Maroku, ali su prisutne i na Gibraltaru. Ova vrsta se smatra ugroženom. Njihova prehrana se sastoji uglavnom od biljaka i insekata, a žive na različitim staništima. Mužjaci žive najviše 25 godina, dok ženke mogu živjeti do 30 godina. Njihovi glavni predatori su leopardi, orlovi i domaći psi. Berberski makaki je imenovan od strane Carla Linnaeusa 1758. godine, zajedno s brojnim drugim vrstama navedenim te iste godine.

## Izvori
Lepke (film)

***Lepke*** je američko-izraelski gangstersko-biografski film snimljen 1975. godine u režiji Menahema Golana. Naslovni protagonist, čiji lik tumači Tony Curtis, je Louis "Lepke" Buchalter, jevrejski gangster poznat kao jedan od bosova organiziranog kriminala u New Yorku 1930-ih i vođa zloglasne bande profesionalnih ubica Murder, Inc. Radnja prikazuje njegovu karijeru i kobni sukob sa federalnom vladom. *Lepke*, koji je usprkos niza zvučnih imena snimljen sa relativno skromnim budžetom, dobio je loše kritike te je proglašen "jeftinom kopijom" *[[Kum (film)|Kuma]]*. Jedine je pohvale dobio Curtis koji je, tumačeći za njegovu dotadašnju karijeru atipični lik nasilnog gangstera, ostvario jedan od najimpresivnijih nastupa. Curtis je nedugo pred smrt u memoarimna priznao da je upravo na setu *Lepkea* postao ovisan o kokainu, a što će mu sljedećih nekoliko godina upropastiti karijeru.

## Uloge
*Tony Curtis – Louis "Lepke" Buchalter 
*Anjanette Comer – Bernice Meyer 
*Michael Callan – Robert Kane 
*Warren Berlinger – Gurrah Shapiro 
*Gianni Russo – Albert Anastasia
*Milton Berle – Mr. Meyer
*Vic Tayback – Lucky Luciano
*Mary Charlotte Wilcox - Marion

## Izvori

## Vanjske veze
*
Alerte en Méditerranée

***Alerte en Méditerranée*** () je francuski crno-bijeli pustolovni film snimljen 1938. godine u režiji Léa Joannona. Protagonist, čiji lik tumači Pierre Fresnay je zapovjednik francuskog razarača koji sticajem okolnosti sa svojim britanskim i njemačkim kolegom (čije likove glume Kim Peacock i Rolf Wanka) mora spašavati putnike broda na kome je došlo do oticanja otrovnog plina koga su prevozili krijumčari oružja.

Film je snimljen uz podršku francuske ratne mornarice, a djelomično su se koristile i autentične lokacije u Tangeru. *Alerte* je velikim dijelom bio i odraz pacifističkih shvaćanja autora, te je nastojao promovirati suradnju Francuza sa svojim nekadašnjim njemačkim neprijateljima iz doba Prvog svjetskog rata. Premijera je koincidirala sa sklapanjem Münchenskog sporazuma, te je film i zbog toga shvaćen kao dio nastojanja da se izbjegne Drugi svjetski rat. Nakon što je 1939. godine rat ipak izbio, na kraju ga je francuska vlada zabranila.

## Uloge
* Pierre Fresnay : le commandant Lestailleur
* Nadine Vogel : Claire Lestailleur
* Rolf Wanka : von Schlieden
* Kim Peacock : Falcon
* Jean-Claude Debully : le petit Pierre
* Jean Temerson : le docteur Laurent
* Raymond Aimos : Huguenin, le quartier-maître
* Fernand Ledoux : Martin
* Louis Seigner : le juge d'instruction
* Jean Tissier : le journaliste
* Edmond Ardisson : le matelot Jaubert
* René Bergeron : le capitaine Dulac
* Jean Daurand : le matelot Calas
* Michael Hogarth : le matelot anglais
* Jacques Berlioz : le commandant du paquebot
* Robert Pizani : le médecin du port
* Georges Prieur : l'amiral
* Henry Bonvallet
* Frédéric Mariotti : l'homme de main
* Georges Tourreil : l'officier des Spahis
* Marc Dantzer
* Jacques Duluard : le second du torpilleur
* Jacques Vitry
* Jean d'Yd : le père blanc
* Kronegger
* Tony Murcie : le second du paquebot

## Vanjske veze
* Alerte en Méditerranée sur BiFi.fr
* Affiche et résumé sur cinéma-français
*
Adrienne Lecouvreur (razvrstavanje)

**[[Adrienne Lecouvreur]]** (1692-1730) je bila francuska glumica čiji je život inspirirao niz književnih i scenskih djela:

*''Adrienne Lecouvreur'' (drama), tragedija koju su napisali Ernest Legouvé i Eugène Scribe, praizvedena 1849. godine
**[[Adriana Lecouvreur]]*, opera italijanskih autora Francesca Cilee, temeljena na drami i praizvedena 1902. godine
* ''Adrienne Lecouvreur'' (film, 1913), francuski kratki nijemi film, rež. Henri Desfontaines eti  Mercanton, ul. Sarah Bernhardt ;
* ''Adriana Lecouvreur'' (film, 1919), italijanski nijemi film, rež. Ugo Falena
* ''Adrienne Lecouvreur'' (film, 1938), francuski crno-bijeli film, rež. Marcel L'Herbier, ul. Yvonne Printemps ;
* ''Adriana Lecouvreur'' (film, 1955), italijanski film, rež. Guido Salvini, ul. Valentina Cortese
Adrienne Lecouvreur (drama)

***Adrienne Lecouvreur*** je tragedija francuskih autora Ernesta Legouvéa i Eugènea Scribea, premijerno izvedena 14. aprila 1849. godine. Naslovna protagonistica je Adrienne Lecouvreur, znamenita francuska glumica s početka 18. vijeka, a radnja prikazuje njenu tragičnu smrt. Predstava je u 20. vijeku poslužila kao predložak za operu *[[Adrianna Lecouvreur]]*, kao i nekoliko filmova, uključujući hollywoodski film *[[Dream of Love]]* iz 1928. godine.
Adrienne Lecouvreur

**Adrienne Lecouvreur** (5. april 1692 &ndash; 20. mart 1730) bila je francuska glumica, za koju se često navodi da je predstavljala najveću dramsku umjetnicu svog vremena. Uz svog kolegu Michela Barona je promovirala novi, realističniji i manje izvještačeni stil glume na francuskim pozornicama. Također je postala poznata po ljubavnoj vezi sa proslavljenim vojskovođom Moritzom Saksonskim, ali i iznenadnoj i nikada razjašnjenjoj smrti, koja se često pripisivala njenoj suparnici Mariji Karolini Sobjeskoj, vojvotkinji od Bouillona. Nakon smrti ju je Katolička crkva odbila sahraniti na posvećenom tlu, a zbog čega je Voltaire o tome napisao pjesmu.

Njena tragična sudbina je tokom sljedećih vijekova postala predmetom obrade u književnim i scenskim djelima.

## Reference
Adrienne Lecouvreur (film, 1913)

***Adrienne Lecouvreur*** je francuski kratki crno-bijeli nijemi film snimljen u režiji Louisa Mercantona i Henrija Desfontainesa, premijerno prikazan 1913. godine. Predstavlja adaptaciju istoimene drame Ernesta Legouvéa i Eugènea Scribea. U naslovnoj ulozi nastupa Sarah Bernhardt (koja je također napisala scenario) kao Adrienne Lecouvreur, proslavljena francuska glumica sa početka 18. vijeka. Radnja prikazuje njenu ljubav prema vojskovođi Mauriceu Saksonskom (čiji lik tumači Max Maudian), ali i kako pada kao žrtva suparnice koja ju daje otrovati. *Adrienne Lecouvreur*, prvi od filmova sa tim naslovom, danas se smatra izgubljenim.

## Vanjske veze
*
Adrienne Lecouvreur (film, 1938)

***Adrienne Lecouvreur*** je francusko-njemački crno-bijeli igrani film snimljen 1938. godine u režiji Marcela L'Herbiera. Predstavlja adaptaciju istoimene tragedije Eugenea Scribea i Ernesta Legouvéa. Protagonistica, čiji lik tumači Yvonne Printemps, je Adrienne Lecouvrer, znamenita francuska glumica sa početka 18. vijeka. Radnja prikazuje njenu ljubavnu vezu sa vojskovođom Mauriceom Saksonskim (čiji lik tumači Printempsin partner Pierre Fresnay), a zbog koje je otruje suparnica.

## Uloge

* Yvonne Printemps :  Adrienne Lecouvreur 
* Pierre Fresnay :  Maurice de Saxe 
* Junie Astor :  la duchesse de Bouillon 
* André Lefaur :  le duc de Bouillon 
* Jaque Catelain :  d'Argental 
* Madeleine Sologne :  Flora 
* Pierre Larquey :  Pitou 
* Thomy Bourdelle :  Pauly 
* Jacqueline Pacaud :  Fanchon 
* Gabrielle Robinne :  la Duclos 
* Véra Pharès :  la petite Adrienne 
* Michèle Alfa :  Amour 
* Andrée Berty :  une dame 
* Mme Sabatini :  une dame 
* Edmond Castel :  Folard 
* Jean Joffre :  le curé 
* Philippe Richard :  le médecin 
* Pierre Juvenet :  le gouverneur 
* Albert Gercourt :  l'usurier 
* Geno Ferny :  Jasmin 
* Roger Blin :  l'alchimiste 
* Fernand Bercher :  Voltaire 
* Marcel André :  le Régent 
* Jean Worms :  le duc de Chaumont 
* Hugues Wanner :  Préville 
* Michel Vitold :  le tueur 
* Michel Salina :  Carvoy 
* Lucien Walter :  l'huissier 

## Vanjske veze
* 
*
Plejotropija

**Plejotropija** (grč. πλείων - *pleion* = više, + τρόπος - *tropos* = red, zaokret) je termin za pojavu da jedan gen, u manjoj ili većoj meri, istovremeno utiče na formiranje više osobina. U stvari, široko je prihvaćeno mišljenje da jedan gen ne kontroliše samo jedno svojstvo i da je još manje osobina koje su kontrolisane sa samo jednog genskog lokusa.

Izraz "pleiotropie" skovan u 1910., kada  ga je pomenuo njemački genetičar Ludwig Plate, bivši učenik Ernst Haeckel, u knjizi  *Festschrift*.  Termin  "polyphaeon" je također predložen 1925.  (Haeckel), ali nije potrajao.

Čak i prije nego što je predložen termin bilo primjera različitih osobina za koje se činilo da se nasljeđuju zajedno. U svom klasičnom 1866.  radu, Gregor Mendel je na  grašku  povezao tri  osobine, navedene pod  istim brojem:  smeđe semenjača, ljubičasti cvjetovi  i aksijalne mrlje.
Fenomen plejotropnosti, između ostalog, proizilazi i iz činjenice da je svaki genom evolucijski izbalansirana cjelina, u kojoj postoji dugoročno usaglašena interakcija gena (alelnih i nealelnih) u formiranju  svskog svojstva i  individualnog fenotipa u cjelini.

## Reference

## Povezano
*Poligenija
*Monogensko nasljeđivanje
*Oligogensko nasljeđivanje
*Genotip
*Fenotip
Genetičar

**Genetičar** je akademski obrazovana osoba u oblastima fundamentalne ili primijenjene biologije, odnosno u svim studijskim pravcima prirodnih, biomedicinskih i biotehničkih nauka. U najslobodnijem smislu opis genetičara može se izvesti i iz "povratne sprege": genetika je ona nauka kojom se bave ljudi koji za sebe misle da su genetičari ili da se "razumiju u genetiku".

Genetičari proučavaju genetiku, nauku o genima, nasljeđivanju i genetičkim varijacijama, od molekulske do populacijske i više razine. Pritom primjenjuju odgovarajuće metode terenskih, laboratorijskih i teorijskih istraživanja. U svim tim područjima temeljni pristup predmetu i problemu istraživanja je genetička analiza.

Genetičari mogu biti zaposleni kao istraživači ili edukatori, ali su u praksi najuspješniji oni koji se paralelno dokazuju u obje ove oblasti. Mogu biti konsultanti u različitim oblastima specijalizacije odabranog profesionalnog usmjerenja biolozi, medicinari, istraživači u poljoprivredi i šumarstvu i laboratorijama različitog profila.

Genetičari evaluiraju pacijente ili druge zainteresirane osobe u vezi s nasljednim bolestima ili urođenim malformacijama, postavljaju im dijagnozu i brinu se o njima. Također se bave genetičkim konsultiranjem i/ili mutacijskim testiranjem. Adekvatne aktivnosti obavljaju i u oblasti fundamentalne biologije, poljoprivrede i šumarstva.

Genetičari prate razvoj mnogih oblasti, poput biologije (naročito molekulske, citologije, mikrobiologije), hemije, fizike, bioinformatike, matematike. 

Genetičari mogu raditi u mnogim oblastima i obavljati razne vrste poslova. Postoji dosta karijera za genetičare vezanih za medicinu, poljoprivredu, šumarstvo, divlje biljke i životinje, opće nauke i brojnim drugim poljima djelovanja.

## Karijere

* Genetička konsultacija
* Medicinska genetika
* Poljoprivredna genetika
* Šumarska genetika
* Farmakogenetika
* Molekulska genetika
* Genomika 
* Biotehnologija 
* Proteomika

* Mikrobiološka genetika 
* Testovi roditeljstva
* Forenzička genetika
* DNK-analiza
Capone (film)

***Capone*** je američki gangstersko-biografski film snimljen 1975. godine u režiji Stevea Carvera. Naslovni protagonist, čiji lik tumači Ben Gazzara, je znameniti gangsterski bos Al Capone. Radnja prikazuje njegov život od vremena kada se kao dječak na njujorškim ulicama priključio bandi Five Points Gang, preko dolaska u Chicago gdje će u vrijeme Prohibicije napredovati do mjesta bosa i krvavim obračunima sa suparničkim bandama zavladati ilegalnom trgovinom alkoholnim pićima, ali i kako će svetovalentinskim masakrom i arogantnim ponašanjem na sebe navući neželjenu pažnju javnosti i federalnih vlasti te tako svoje kriminalno carstvo dovesti do propasti.

Scenario za film je napisao Howard Browne, pisac koji se temom Caponeovog Chicaga 1958. godine pozabavio u TV-drami *Seven Against the Wall*, a koja je 1967. godine također poslužila kao predložak za igrani film *[[The St. Valentine's Day Massacre (film)|The St. Valentine's Day Massacre]]*. Taj je film bio režirao i producirao Roger Corman, koji se također našao na mjestu producenta *Caponea*. Za razliku od prethodnog filma, koji je hvaljen kao autentična dokudrama, *Capone* je velikim dijelom za radnju koristio fiktivne događaje; sa druge strane, bio je jedan od rijetkih, odnosno prvi film posvećen Caponeu koji je prikazao posljednje godine njegovog života, kada je bolovao od demencije izazvane sifilisom. Dobio je uglavnom loše kritike, pri čemu ga se nazivalo jeftinim eksploatacijskim pokušajem da se iskoristi popularnost kostimiranih gangsterskih filmova stvorena *[[Kumom (film)|Kumom]]*, a sličan stav je mnogo godina kasnije iznio i Sylvester Stallone, koji se u filmu u jednom od svojih prvih zapaženijih nastupa pojavljuje u ulozi Caponeovog pomoćnika i nasljednika Franka Nittija. Film je danas historičarima, pak, najzanimljiviji po sceni u kojoj glumica Susan Blakely, koja tumači lik Caponeove djevojke Iris Foster, nakratko prikazuje svojo golo međunožje, a što je prvi takav prizor u nekom hollywoodskom mainstream filmu, odnosno jedini sve do 1992. godine kada je ponovoljen u znamenitoj sceni sa Sharon Stone u filmu *[[Basic Instinct]]*.

## Uloge
*Ben Gazzara - Al Capone
*Harry Guardino - Johnny Torrio
*Susan Blakely - Iris Crawford
*John Cassavetes - Frankie Yale
*Sylvester Stallone - Frank "The Enforcer" Nitti
*Frank Campanella - Big Jim Colosimo
*John Orchard - Dion O'Banion
*Carmen Argenziano - Jack McGurn
*George Chandler - Robert E. Crowe
*John Davis Chandler - Hymie Weiss
*Royal Dano - Anton Cermak
*Peter Maloney - Jake Guzik
*Dick Miller - Joe Pryor
*Robert Phillips - Bugs Moran
*Martin Kove - Peter Gusenberg
*Tony Giorgio - Antonio Lombardo
*Johnny Martino - Tony Amatto
*Tina Scala - Mrs. Torrio

## Reference

## Vanjske veze
*Capone at the Internet Movie Database
*
Adriana Lecouvreur (film, 1955)

***Adriana Lecouvreur*** je italijanski crno-bijeli igrani film snimljen 1955. godine u režiji Guida Salvinija. Predstavlja adaptaciju istoimene opere Francesca Cilee, odnosno tragedije francuskih pisaca Ernesta Legouvea i Eugènea Scribea. Protagonistica, čiji lik tumači Valentina Cortese, je Adrianne Lecouvrer, znamenita francuska glumica sa početka 18. vijeka. Radnja prikazuje njenu ljubavnu vezu sa vojskovođom Mauriceom Saksonskim, odnosno kako je suparnica otruje.

## Uloge
* Valentina Cortese: Adriana Lecouvreur
* Gabriele Ferzetti: Maurizio di Sassonia
* Olga Villi: Principessa di Bouillon
* Annibale Ninchi: Principe di Bouillon
* Memo Benassi: Michonnet
* Leonardo Cortese: Conte di Chazeul
* Valeria Valeri: La Duclos
* Monica Vitti
* Carlo Tamberlani
* Renato Malavasi
* Silvano Tranquilli
* Luciana Paluzzi
* Pietro Tordi

## Vanjske veze
*
Mendelovska genetika egzofenotipa čovjeka

**Mendelovska genetika  egzofenotipskih svojstava čovjeka** se bavi samo osobinama iz domena kvalitativne varijacije i/ili onim kvantitativnim svojstvima koja se mogu opisati u arbitrarnim kategorijama, kao što su to bili Mendelove sorte niskog i visokog graška. Prema tome ova oblast klasične genetike obuvata samo ona svojstva koja se ponašaju po modelu monogenskog nasljeđivanja

Prema modelu  Mendelovskog nasljeđivanja, ako dijete, bar od jednog roditelja dobije dominantni alel, imat će  dominantnu fenotipsku varijantu posmatrane osobine. Samo oni koji su dobili recesivni alel od  oba roditelja ispoljit će recesivni fenotip. Oni koji primaju dominantni alel od jednog roditelja i recesivni od drugog, imat će će  dominantnu varijantu  osobine.

Među beskonačno velikim brojem potencijalno opisivih osobina,  veoma je malo onih koje se mogu uvrstiti u čisto Mendelovske osobine, jer fenotipsko ispoljavanje većina fenotipskih osobina je eksponat nepotpune dominacije, kodominantnosti i kvantitativnih doprinosa iz manjeg ili većeg broja gena.

Recesivni fenotip teorijski može preskočiti bilo koji broj generacija, ostajući  „uspavan“ u heterozigotnim "nositeljima", sve dok ne dobiju djecu sa nekim ko ima jedan ili oba recesivna  alela, koje će  prenijeti na svoje dijete. Ako je partner recesivni homozigot, šansa za ispoljavanje recesivnog fenotipa je 50%, a ako je, kao i pomenuti nositelj, i on heterozigot, u njihovom potomstvu će se pojaviti 25% osoba sa recesivnim fenotipom.

Proučavanje morfološko-anatomskih, nesumnjivo nasljednih svojstava nailazi na posebne poteškoće zbog nepotpune ekspresivnosti ili penetrabilnosti gena koji ih kontroliraju, bez obzira na pripadnost nekom od opisanih modela nasljeđivanja.
## Vjerovatna i upitna  Mendelovska svojstava
Slijedi lista fenotipskih svojstava koja se i u mnogim udžbenicima svih razina obrazovanaja posmatraju kao Mendelovska, iako postoje osporavanja u vezi sa prirodom njihovog nasljeđivanja. Ukratko, niko ne spori da imaju visoku heritabilnost, ali još uvijek nije predložen model koji bi prihvatljivije odgovarao stvarnoj međugeneracijskoj raspodjeli njihovih fenotipova.

Prije otkrića identifikacije putem DNK profiliranja, mnoga od ovakvih svojstava su imala široku primjenu u medikolegalnoj praksi, uključujići i slučajeve spornog očinstva.
### Autosomna svojstva sa jednostavnijim nasljeđivanjem
(Vidi: Oligogensko nasljeđivanje)
### Autosomna svojstva sa jednostavnijim nasljeđivanjem
(Vidi: Oligogensko nasljeđivanje)

## Reference

## Povezano
*Osobina
*Interakcija gena
*Dominantnost
*Recesivnost
*Homozigot
*Heterozigot

## Vanjske veze
* OMIM Online Mendelian Inheritance in Man
* How many Genes do humans have? 
* Human Genetics Video (website critique)
Sittingbourne

**Sittingbourne** je lučki grad od 51,469 stanovnika na jugoistoku Engleske.

## Geografija

Sittingbourne leži u Grofoviji Kent, na južnoj obali estuarija rijeke Temze, udaljen oko 27 km sjeverno od administrativnog centra Canterburya i oko 27 km istočno od Londona.

Sittingbourne je administrativni centar distrikta Swale u kom se nalazi i Otok Sheppey.

## Historija
Iako je za rimskih vremena tu prolazio put Watling - Sittingbourne je izgleda bio malo selo. Značaj mu je porastao nakon 1170. kad je postao odmorište za hodočasnike na njihovom putu za Canterbury i Rochester. 
 
Sittingbourne je naglo izrastao nakon što je do njega izgrađena željeznica - 1858. i osnovane prve tvornice celuloze i papira i ciglana na bazi lokalne gline.
Tad je proradila i luka za šlepere, koji su prevozili ciglu za London.

Stare industrije su propale, pa se Sittingbourne sve više pretvarao u stambeno predgrađe Londona, broj stanovnika mu je od 23,600 koliko je imao 1961. porastao na 41,409 1961.

Najveći privredni pogon je luka koja se proširila po terenu nekadašnje srednjovjekovne luke Faversham, u njoj se pretovaruje drvo, gnojiva i nafta.

U gradu djeluje poljoprivredni poljpprivredni centar od 1940.

## Pobratimski gradovi

*, Ypres, Belgija

## Reference

## Vanjske veze

* Sittingbourne
Stavisky, l'escroc du siècle

***Stavisky, l'escroc du siècle*** () je francuski biografski televizijski film snimljen u režiji Claude-Michela Romea i premijerno prikazan na programu kanala France 2 13. januara 2016. godine. Naslovni lik, koga tumači Tomer Sisley je Alexandre Sisley, znameniti varalica koji je 1920-ih i početkom 1930-ih financijskim i drugim malverzacijama stekao bogatstvo i postao dio establishmenta, ali potom izazvao skandal tokom koga će smrtno stradati i koji će uzdrmati tadašnju Treću republiku.

Godine 1974. je o istoj temi snimljen film *[[Stavisky...]]* sa Jean-Paulom Belmondom u glavnoj ulozi.

## Uloge
* Tomer Sisley : Alexandre Stavisky
* Raphaëlle Agogué : Arlette Stavisky
* Francis Renaud : Pierre Bonny
* Hubert Saint-Macary : André Simon
* Isabelle Gélinas : Stella Kirov
* Pierre Cassignard : Guillaume Faure
* Marc Citti : Charles Serva
* François Feroleto : Lino Baldi
* Frédéric van den Driessche : Albert Prince
* Paul Bandey : Lord Mc Gill 
* Éric Naggar : Procureur Pressard
* Didier Flamand : l'inconnu
* Jean-Pierre Becker : Marcel Valencourt
* Bruno Le Millin : l'homme d'affaires
* Arsène Jiroyan : le directeur de la banque
* Jacques Fontanel : le ministre du Travail

## Vanjske veze
* 
*
Šlep

**Šlep** (od njemačkog: *Schleppe* = vući) ili prevedeno **teglenica**, ponegdje i **barža** (od francuskog *barge*) je plovilo niskog gaza pravokutne forme bez vlastitog pogona, kog vuče (tegli, šlepa) tegljač da bi plovio. Služi za prijevoz tereta rijekama i kanalima, a rjeđe i morem.

## Karakteristike

Riječni šlep može biti zatvoren ili otvoren, a služi za transport kojekakvih tereta po unutrašnjim plovnim putevima.

Nosivost im je od 600 do 10 000 tona (i više), najčešće imaju kormilo, opremu za vezanje i stambeni prostor za mornare. Teretni prostor može biti jednodjelni ili višedjelni kao što je to slučaj kod šlepova  koji prevoze tekućine (šlep-tanker).  Najstariji šlepovi bili su izgrađeni od drva - **dereglija**, njih je vukla stoka, a često i ljudi, kao burlaci u Rusiji.

Od kraja 18. vijeka grade se mješovito od željeza i drva a tegle ih parobrodi, a danas se grade od čelika.

Tradicionalno ih se nazivalo prema namjeni, tako su *uljarice* (tanker) transportirali [naftu, [ulje, benzin, vodu, vino, melasu i ostale tekućine, *drvarice* drvo, a *pjeskare* (pletne) pijesak i šljunak jaružan iz riječnog korita. Kod tog tipa šlepa postoji specijalna vrsta - *klapet* (senker), njemu se dno moglo otvoriti i tako je istresao teret.

Zatvoreni tip šlepa - *nagibaljka* s bočnim tankovima, koristila se kod hidrotehničkih radova; puštanjm vode u tankove s jedne strane -šlep bi se toliko nagnuo da je sav teret kliznuo u vodu.

Nekad je svaka rijeka imala svoj tip teglenica. Otkako su rijeke međusobno povezane kanalima, razvijen je unificirani tip, kod kojih veličina zavisi o dimenzijama ustava kroz koje moraju proći i o dubini vode u riječnom koritu.

Morske teglenice najčešće se koriste po lukama. Otvoreni tip lučkog šlepa bez palube koristi se za transport ugljena ili 
nekog drugog rasutog tereta po luci. Zatvorena morska teglenica (*peniša* ili *maona*) služi za skladištenje robe po luci, ali kojiput i za transport robe morem.

Rijeke i jezera dugo su igrali veliku ulogu u prijevozu rasutih tereta, kao što je ugljen u Njemačkoj, Nizozemskoj, Francuskoj, Belgiji, Kanadi i Sjedinjenim Američkim Državama.

Troškovi transporta šlepovima zavisili su od broja koji je mogao vući jedan tegljač, a to pak zavisilo o dimenzijama plovnog puta. Tako se po američkim rijekama Ohaju, Tennessee i gornjem Mississippiju moglo tegliti i do 20 - 25 šlepova, a u donjem Mississippiju  25 - 35 šlepova. Svaki šlep je imao kapacitet do 1500 tona. Kako su vodni putovi obično bili kružni, transport i isporuka bio je spor, ali vrlo ekonomičan.

## Reference

## Vanjske veze

* ''Barge'' na portalu Encyclopædia Britannica
Krma

**Krma** je stražnji dio broda, brodice ili čamca nasuprot pramcu. To je onaj dio broda gdje se nalazi kormilo (kormila) i propeleri, ispravnom formom krme postižu se dobre propulzijske i plovne karakteristike broda, pa se zavisno o tipu izvode i različite forme krme. Ukoliko krma nije dobro dizajnirana, ona se neće dizati kako brod klizi kroz vodu, pa se brod može i prevrnuti.

## Karakteristike
Eliptične krme imali su jedrenjaci, naročito kliperi i neki stariji tipovi parobroda. *Krme slične [[Pramac|pramcu]]* imaju manje priobalne brodice trabakuli, bracere, leuti i gajete. Trgovački brodovi građeni polovicom 19. vijeka imali su *krstašku krmu* preuzetu od tadašnjih ratnih brodova.

Današnji brodovi često imaju zrcalnu ili odrezanu krmu, koja završava ravnom plohom (krmenim zrcalom), takav tip krme izvodi se i na gliserima, čamcima na vesla i jedrilicama, te na brzim ratnim brodovima. Jahte na jedra imaju izbačenu usku krmu s malim zrcalom, ili kako je danas češće, široku krmu s ravnim ili zaobljenim zrcalom, obično nagnutim prema unutrašnjosti kako bi se olakšao ulaz iz mora i produljila vodna linija. Specijalne forme krme imaju brodovi za transport tereta na kotačima odnosno Ro-Ro brodovi, ribarice i drugi specijalni brodovi.

## Povezano
* Pramac
* Trup broda

## Reference

## Vanjske veze

* ''Krma''
Ani Ohev Otach Rosa

***Volim te, Rosa*** (; translit. Ani Otech Otav Rosa}}) je izraelski igrani film snimljen 1972. godine u režiji Moshea Mizrahija. Po žanru je ljubavna drama, a radnja, smještena u Jeruzalem krajem 19. vijeka prikazuje kako mlada sefardska supruga (čiji lik tumači Michal Bat-Adam) ostane bez muža, te prema Ponovljenom zakonu treba stupiti u leviratski brak sa muževim bratom (čiji lik tumači Gabi Otterman) koji u tom trenutku ima 11 godina. Dok ostatak porodice to smatra formalnošću koja se može ignorirati, dječak je u Rosu zaljubljen te je na nju spreman čekati godinama dok ne odraste.

## Vanjske veze
*
Le Duel (film, 1939)

***Le Duel*** () je francuski crno-bijeli igrani film snimljen u režiji Pierra Fresnaya, kome je to bilo jedino režijsko ostvarenje u filmografiji, i premijerno prikazan početkom 1941. godine. Predstavlja adaptaciju teatarskog komada Henrija Lavedana. Protagonistica, čiji lik tumači Yvonne Printemps, je udovica u kojoj su zaljubljeni i ljekar (čiji lik tumači Raymond Rouleau) i njegov brat svećenik (čiji lik tumači Pierre Fresnay). Radnja prikazuje kako je ljubomorni svećenik nagovori da dođe u samostan, ali kako je dobronamjerni misionar (čiji lik tumači Raimu) na kraju ipak ubijedi da se uda za ljekara. *Le Duel* je snimljen 1939. godine, ali je njegovu distribuciju spriječilo izbijanje Drugog svjetskog rata, te je konačno prikazan tek za vrijeme njemačke okupacije.

## Uloge
* Pierre Fresnay : Père Daniel Maurey
* Yvonne Printemps : Thérèse Jaillon
* Raimu : Père Bolène
* François Périer : François
* Raymond Rouleau : Dr. Henri Maurey
* Paul Demange : le narrateur
* Anthony Carretier : Jaillon
* Nina Sinclair : la patiente
* Arlette Balkis
* Marfa Dhervilly
* Gabrielle Fontan : la gouvernante
* Georges Marceau
* Alexandre Mihalesco
* André Numès : le Fou
* Raymond Destac
* Simone Gauthier
* Manécanterie des Petits Chanteurs à la croix de bois
* Antoine Balpêtré : Bugnet, le constructeur

## Izvori

## Vanjske veze
*  
*
La Charrette fantôme

***La Charrette fantôme*** () je francuski crno-bijeli igrani film snimljen u režiji Juliena Duviviera i premijerno prikazan 1940. godine. Predstavlja adaptaciju istoimenog romana švedske spisateljice Selme Lagerlöf, odnosno remake istoimenog znamenitog nijemog filma iz 1921. godine. Protagonist, čiji lik tumači Pierre Fresnay je David Holm, nasilni alkoholičar koji je svima oko sebe činio zlo, te, između ostalog tuberkulozom zarazio dobrovoljku Vojske spasa koja mu je pokušala pomoći. Radnja prikazuje kako, nakon što umre, po njega dolazi kočija koju će morati voziti i godinu dana pred odlaska u pakao prikupljati duše umirućih iz grada.

*La Charrette fantôme* je snimljen 1939. godine i trebao je biti francuski predstavnik za u ljeto iste godine zakazani Kanski filmski festival. Premijera je, kao i festival, otkazana zbog izbijanja Drugog svjetskog rata, te je umjesto toga

Još jedna verzija ''Fantomske kočije'' je snimljena 1958. godine u Švedskoj.
## Uloge
* Pierre Fresnay : David Holm, souffleur de verre, aigri et malade
* Louis Jouvet : Georges dit « l'étudiant », ami de David
* Micheline Francey : sœur Édith, malade des poumons
* Marie Bell : sœur Maria
* Ariane Borg : Suzanne
* Marie-Hélène Dasté : la prostituée
* Andrée Méry : la vieille repentie
* Mila Parély : Anna
* Valentine Tessier : la capitaine Anderson
* Madame Lherbay : la vieille qui meurt
* Génia Vaury : une salutiste
* Suzanne Morlot : une salutiste
* Robert Le Vigan : le père Martin
* René Génin : le père Éternel
* Alexandre Rignault : le géant, vrai coupable du meurtre
* Pierre Palau : M. Benoît
* Jean Mercanton : Pierre Holm, frère de David, accusé à tort
* Henri Nassiet : Gustave, un compagnon de David
* Philippe Richard : le patron du cabaret
* Georges Mauloy : le pasteur
* Jean Joffre : le gardien de prison
* Marcel Pérès : un consommateur
* Jean Claudio : Pierre, un enfant de David, emprisonné
* Michel François : un autre enfant de David
* Jean Buquet : un autre enfant de David
* Jean Sylvain : un salutiste
* Georges Douking : le copain de Gustave
* Marguerite de Morlaye : la riche bourgeoise
* Jean Parédès : un salutiste
* Eugène Yvernes : un salutiste
* Édouard Francomme : un homme au cabaret
* Frédéric O'Brady : un client au cabaret
* Lucie Kieffer : une prostituée
* Marcel Chabrier

## Liens externes
* 
*
Körkarlen (film, 1958)

***Körkarlen*** () je švedski crno-bijeli igrani film snimljen 1958. godine u režiji Arnea Mattssona. Predstavlja treću i posljednju ekranizaciju istoimenog romana Selme Lagerlöf, odnosno drugi zvučni remake znamenitog istoimenog nijemog filma iz 1921. godine. Protagonist, čiji lik tumači George Fant, je nasilni alkoholičar koji je tokom života nanosio zlo svima oko sebe, te je tako tuberkulozom zarazio dobrovoljku Vojske spasa (čiji lik tumači Ulla Jacobsson) koja mu je htjela pomoći. Radnja prikazuje kako po smrti po njega dolazi kočija koju godinu dana prije odlaska u Pakao treba voziti i prikupljati duše umirućih iz grada.

## Uloge
*Ulla Jacobsson - Edit, slumsyster 
*Edvin Adolphson - Georges, en vandrare 
*George Fant - David Holm 
*Anita Björk - fru Holm 
*Isa Quensel - Maria, slumsyster 
*Maud Elfsiö - slumsyster 
*Bengt Brunskog - Gustafson, frälsningssoldat 
*Carl-Olof Alm -  luffare på kyrkogården 
*Bo Samuelson - David Holms bror 
*Allan Edwall - luffare på kyrkogården 
*Kotti Chave - hyttmästaren 
*Olle Grönstedt - frälsningslöjtnant 
*Maritta Marke - krögerskan 
*Lennart Lindberg - fängelseprästen 
 
## Vanjske veze
*
Vojska spasa

**Vojska spasa** (eng. *Salvation Army*), međunarodna vjerska (metodistička) organizacija; uređena na vojnički način. Osnovao ju je 1865. metodistički pastor William Booth.

Njeno međunarodno sjedište nalazi se na broju 101 ulice Kraljice Viktorije u East Endu.

Ne koriste sakramente, pa su u jednu ruku slični kvekerima. Sin Williama Bootha, William Bramwell Booth uspostavio je temeljna načela rada Vojske spasa na vojnim načelima, a svoga je oca proglasio generalom.

Vrhovni poglavar vojske je general. Dopušteno je ređenje žena kao pripadnika Vojske spasa.
Članovi Vojske spasa ne smiju piti alkohol, pušiti, kockati, koristiti pornografiju, baviti se okultnim, i još neke stvari. Veliki dio prihoda članovi daju vojsci, a posebno su aktivni nakon Drugog svjetskog rata.

Svoj nauk promiče masovnim okupljanjima na ulicama uz svirku, pjesmu i povorke, bavi se misionarstvom, karitativnim i socijalnim akcijama, organizira domove za beskućnike, sirotinjske kuhinje i drugo.

## Izvori
Funny Lady

***Funny Lady*** () je američki biografski filmski mjuzikl snimljen 1975. godine u režiji Herberta Rossa. Predstavlja nastavak hit-mjuzikla *[[Funny Girl (film)|Funny Girl]]* iz 1968. godine. U njemu Barbra Streisand ponavlja ulogu znamenite pjevačice i brodvejske zabavljačice Fanny Brice, a radnja, koja se odvija u New Yorku 1930-ih i 1940-ih prikazuje njen drugi brak sa producentom Billyjem Roseom (čiji lik tumači James Caan). Iako je Streisand ispočetka nije htjela nastupiti u nastavku, producenti su je uspjeli pridobiti scenarijem Jaya Pressna Allena i Arnolda Schulmana koji je, prikazavši lik Fanny Brice "čvršćim" i samostalnijim nego u prethodnom filmu, imponirao njenim feminističkim stavovima. Nakon premijere je *Funny Lady* postigla više nego dobar komercijalni uspjeh, postavši sedmi najgledaniji film godine u SAD. Kritika mu je, međutim, bila daleko manje sklona, te se danas smatra inferiornijim svom prethodniku.

## Uloge
*Barbra Streisand ... Fanny Brice
*James Caan ... Billy Rose
*Omar Sharif ... Nick Arnstein
*Roddy McDowall ... Bobby Moore
*Ben Vereen ... Bert Robbins
*Carole Wells ... Norma Butler
*Larry Gates ... Bernard Baruch

## Reference

## Vanjske veze

*
*Barbra Archives Page on Funny Lady film, including cut scenes 
*Barbra Archives: "Funny Lady" Soundtrack page
Le Briseur de chaînes

***Le Briseur de chaînes*** () je francuska crno-bijela filmska komedija snimljena 1941. godine u režiji Jacquesa Daniel-Normana. Predstavlja adaptaciju predstave *Mamouret* čiji je autor Jean Sarment također napisao scenario. Radnja je smještena u provincijsko mjesto gdje članovi jedne velike porodice imaju običaj sklapati brak sa rođacima. Nominalni protagonist, čiji lik tumači Pierre Fresnay, je njen član, koji na poticaj svoje 100-godišnje prabake (čiji lik tumači Marcelle Géniat) odlučuje pobjeći sa zabavljačicom iz putujućeg cirkusa. 

## Uloge

* Pierre Fresnay : Marcus
* Marcelle Géniat : Mamouret
* Blanchette Brunoy : Marie-Josèphe
* Ginette Leclerc : Graziella
* André Brunot : Antoine Mouret
* Raoul Marco : Alphonse
* Alfred Adam : Guillaume
* Gilberte Géniat : Estelle
* Ginette Baudin : Gisèle
* Marthe Mellot : Héloïse
* René Blancard : Ferdinand
* Jeanne Véniat : Armandine
* Jean-Henri Chambois : Horace (pod imenom « Chambois »)
* Paul Delauzac : L'évêque (pod imenom « Delauzac »)
* René Forval : Le curé
* Julien Maffre : Titin
* Louis Seigner : Le ministre
* Georges Rollin : Laurent
* Charles Dullin : Esprit
* Ellen Briand : Victorine
* Colette Régis : Mme Ferdinand
* Paula Valmont : Mme Alphonse
* Andrée Sylvane : Mme Jules
* Suzy Yorelle : La cliente
* Georges Vandéric : Le préfet (pod imenom « Vandéric »)
* Derives : Le docteur
* Marcel d'Orval : Jules (pod imenom « D'Orval »)
* Maurice Salabert : Edouard
* Lucien Dorval : Girard
* Raymond Bussières : Le camelot
* Marcel Pérès : Billembois (pod imenom « Peres »)
* Paul Courant : Sonnailles
* J.A. Bonnaud : Léonard
* Robert Dartois : Liégeois
* Jean-Jacques : Le petit garçon
* Maryvonne Testard : La petite fille
* Paul Demange : Le photographe (non crédité)
* Paul Barge (nenaveden na špici)  
* Henri Bargin (nenaveden na špici)
* Albert Broquin (nenaveden na špici)
* René Lefèvre-Bel (nenaveden na špici)

## Vanjske veze
* 
* *[http://www.cinema-francais.fr/les_films/films_d/films_daniel_norman_jacques/le_briseur_de_chaines.htm Le Briseur de chaînes]* sur cinema-français.fr
La pupa del gangster

***La pupa del gangster*** () je italijansko-francuska filmska komedija snimljena u režiji Giorgija Capitanija i premijerno prikazana 1975. godine. Scenarij se djelomično temelji na priči *Collared* američkog pisca Cornella Woolricha. Naslovna protagonistica, čiji lik tumači Sophia Loren, je milanska prostitutka koja će stjecajem okolnosti preuzeti vodstvo nad gangsterskom bandom od njenog bosa (čiji lik tumači Marcello Mastroianni.

## Vanjske veze
* Sophia Loren ... Pupa
* Marcello Mastroianni ... Charlie Colletto
* Aldo Maccione ... Chopin
* Pierre Brice ... Pomoćni komesar Salvatore Lambelli
* Nazzareno Natale ... Franco Botta
* Mario Maranzana ... policijski inspektor
* Alvaro Vitali ... taksist
* Leopoldo Mastelloni ... pjevač transvestit
* Dalila Di Lazzaro ... Anna Chino
* Ester Carloni ... Ester, Salvatoreova tetka 
* Clara Colosimo ... vratar
* Renzo Marignano ... noćni klijent
* Gianni Bonagura ... recepcionar "American Hotel"
* Alvaro Vitali ... taksist
* Franco Cirino
* Vittorio Fanfoni
* Lorenzo Piani
* Corrado Monteforte

## Vanjske veze
*
Concerto per Michelangelo

***Concerto per Michelangelo*** {{jez-sh|Koncert za Michelangelan}) je italijanski dokumentarni televizijski film snimljen u režiji Roberta Rossellinija i premijerno prikazan na programu kanala Rai 2 1977. godine. Originalno je zamišljen kao segment koji se trebao prikazati u okviru emisije TG2, te je sniman 1974. godine u vatikanskoj Sikstinskoj kapeli. Sadrži prizore tamošnjih freski koje je oslikao Michelangelo Buonarroti, a uz pratnju Papinskog orkestra kojim dirigira biskup Domenico Bartolucci.

## Vanjske veze
*
CSI: Miami (sezona 7)

Sedma sezona serije ** je premijerno emitovana na kanalu CBS od 22. septembra 2008. do 18. maja 2009. godine.

## Radnja sezone
Dok se Keli bori da održi tim na okupu nakon Horejšiovog "ubistva", Rajanu je smešteno za ubistvo, ali u igri su veće stvari. Kejn, Dukejnova i njihov tim elitnih istražitelja istražuje spaljeno telo, ispitivanja bandi, nepoverenje, sramotu, ubistvu u vazduhu, i ubistvo u televizijskoj emisiji uživo. Takođe, u ovoj sezoni, Kelin život je u opasnosti nakon njenog ulaska u zapaljenu zgradu, dok je Erikov u opasnosti nakon što je pomogao i podržavao bekstvo svog oca oca, a Tarina karijera je u opasnosti jer ona počinje da se bori sa zavisnošću od narkotika.

## Uloge

### Glavna postava
 
* David Caruso ... Horejšio Kejn, poručnik i dkrektor kriminalističke laboratorije Miamija
* Emily Procter ... Keli Dukejn, detektiv-veteren, pomoćnik nadzornika CSI i stručnjak za balistiku
* Adam Rodriguez ... Erik Delko, CSI detektiv i Volfov partner 
* Jonathan Togo ... Rajan Volf, nedavno angažovani CSI detektiv i Delkov partner 
* Rex Linn ... Frenk Trip, viši detektiv Odjela za ubistva
* Eva LaRue ... Natalija Boa Vista, detektiv i bivši agent FBI-ja
* Megalyn Echikunwoke ... Dr. Tara Prajs, medcinski veštak dodijeljen timu CSI-ja (Glavna postava: Epizode 5-24; Povremena postava: Epizode 2-4)

### Povremena postava
* Johnny Whitworth ... Džejk Berkli
* Evan Ellingson ... Kajl Harmon
* Elizabeth Berkley ... Džulija Vinston

### Gostujuća postava
* Khandi Alexander ... Dr. Aleks Vuds
* Sofia Milos ... Jelina Salas

## Epizode



## Izvori i napomene
Woolwich

**Woolwich** je historijski grad od 36,619 stanovnika na jugoistoku Engleske.

## Geografija

Woolwich leži u Grofoviji Greater London, na južnoj obali rijeke Temze, udaljen 13.7 km istočno od Charing Crossa.

Woolwich je sve do 1965. bio jedan od londonskih metropolitanskih borougha i samostalni grad tad je spojen sa Greenwichom u novi Royal Borough Greenwich.
Danas se u njemu nalazi središte lokalne administracije borougha.

## Historija

Teren na kom leži današnji Woolwich bio je naseljen još za antike, dokazi za to su rimsko groblje. Prvi put je dokumentiran 918. pod imenom *Uuluuich*, iz kog je kasnije izvedeno današnje ime Woolwich.

Za srednjeg vijeka bio je poznat po brodarima koji od 1308. prevoze ljude preko Temze.

Početkom 16. vijeka Woolwich je počeo prosperirati kao pomorska luka. Između 1512.-13 kralj Henry VIII osnovao kraljevsko brodogradilište u kom je izgrađen zastavni brod njegove mornarice - Great Harry (on je izgorio 1553. požaru u luci). 
U tom brodogradilištu uzgrađeni su brodovi za Francisa Draka i Waltera Raleigha. Woolwich ostao glavno brodogradilište britanske mornarice sve do uvođenja čeličnih brodova, kad je zatvoreno 1869.

Od 1805. u Woolwichu djeluje Kraljevski arsenal - kompleks vojnih objekata, a od 1808. i Vojna akademija u zgradi koju je projektirao arhitekt James Wyatt. Brojni britanski vojni lideri školovani su u toj instituciji, među inima i Horatio Kitchener, Charles Gordon i Orde Wingate. Vulvička akademija se 1947. spojila sa Vojnim koledžom iz Sandhursta i pretopila u novu Kraljevsku vojnu akademiju Sandhurst.

Kao uspomena na to razdoblje Woolwichu su ostale kasarne i muzej Kraljevske artiljerije koji je smješten u Rotundi, zgradi koja je orginalno podignuta u Parku St. James - 1814.

U vrijeme Drugog svjetskog rata oko 40.000 radnika bilo zaposleno u Kraljevskom arsenalu, ali je nakon rata njegova uloga opala, pa je krajem 20. vijeka veći dio njegova terena predan za stambenu izgradnju.

Woolwich je poznat kao mjesto u kom je rođen nogometni klub Arsenal F.C.. Osnovali su ga radnici Arsenala 1886. pod imenom *Dial Square*, a već krajem godine promjenili su mu ime u *Royal Arsenal*. Klub je igrao u sve do 1886. u Woolwichu i okolici, tad se preselio u bliže centru u Islington u kom djeluje i danas.

## Reference

## Vanjske veze

* Woolwich
Deal, Kent

**Deal** je lučki grad od 30,764 stanovnika na jugoistoku Engleske u Grofoviji Kent.

Administrativno podpada pod Distrikt Dover.

## Geografija

Deal leži na istoku Kenta u regiji Jugoistočna Engleska na obali Doverskih vrata, udaljen 14 km  sjeveroistočno od Dovera.

## Historija

Postoji legenda da se Julije Cezar iskrcao upravo tu 55. pne. Kralj Henry VIII je 1539. dao podići tri zamka Deal, Sandown i Walmer, sva tri na terenu današnjeg grada. Walmer je postao službena rezidencija lorda upravitelja konfederacije Cinque Ports. On kao i zamak Deal još uvijek postoji dok je Sandown uništilo more. Te utvrde postale su predmet rivalstva sa susjednim gradom Sandwichom, ali i pomogle Dealu da prosperira na trgovini.

More pored grada bilo je poprište pomorskih bitaka između Španjolske i Nizozemske
- 1639. i Engleske  i Nizozemske 1666.

Osnivač Pennsylvanije William Penn je upravo iz luke u Dealu isplovio 1682. na svoje prvo putovanje u Sjevernu Ameriku.

## Privreda

Tokom 19. vijeka Deal je postao popularno ljetovalište, iako je još uvijek zadržao svoj pomorski karakter - ribarske luke sa malim brodogradilištama. Kako se nalazio blizu najvećeg nalazišta ugljena u Kentu -  Betteshangera, privukao je nešto pogona lake industrije.

## Pobratimski gradovi

* Saint-Omer, Francuska
* Vlissingen, Nizozemska

## Reference

## Vanjske veze

* Deal Town Council
Dover (distrikt)

**Dover** je distrikt od 113,228 stanovnika na jugoistoku Engleske u Grofoviji Kent.

Administrativni centar distrikta je grad Dover, pored njega veći gradovi distinkta su Deal i Sandwich.

## Geografija

Dover leži na istoku Kenta u regiji Jugoistočna Engleska duž obala kanala La Manche.

## Historija

Distrikt Dover je formiran  1. aprila 1974. nakon administrativne reforme zemlje, ujedinjenjem dotadašnjih borougha; Deal, Dover i Sandwich sa ruralnim distriktima Dover i Eastry (djelomično).

## Reference

## Vanjske veze

* Dover District Council
Bijele stijene Dovera

**Bijele stijene Dovera** (engleski: *White Cliffs of Dover*) su poznati vapnenački klifovi pored Dovera na jugoistoku Engleske u Grofoviji Kent.

## Karakteristike

Klifovi su prosječno visoki 110 metara, protežu se duž obale Doverskih vrata, odmah iznad Doverske luke, za lijepog vremena sa njih se može vidjeti  francuska  obala.

Klifovima stalno prijeti opasnosti od erozije, što se proteklih godina stalno događa. Svake godine klifovi su manji prosječno za oko 1 cm. Tokom 2001. i 2012. veliki komadi odvalili su se u kanal La Manche, zbog tog se posjetiteljima savjetuje da ne stoje preblizu rubova.

## Reference

## Vanjske veze

* ''Welcome To The White Cliffs Of Dover''